OpenLLM-France/wikimedia huggingface dataset:
# Nafarbide

Nafarbide —izen ofiziala— izango da bidesariak dituen Nafarroako Gobernuko bide kudeatzaile berria. Bere jarduera eremua Nafarroa Garaia izango da.
Nafarroako Gobernuak 2020ko azaroan iragarri zuen bere sorrera, 2021ean sustatu nahi dituen kamioientzako etorkizuneko bidesarien bidez bideak kudeatu ahal izateko.
A-1 , A-10 , A-15 eta A-68 autobien ardura izango da, baita N-121-A edukiera handiko bidearena ere, guztiak Nafarroa Garaiko zatian.

## Kudeatutako bideak

| Bidea | Mota | Hasiera | Amaiera | Luzera |
| A-1 | Autobia | Ziordia | Etzegarate | 13,77 km |
| A-10 | Autobia | Irurtzun | Altsasu | 30,44 km |
| A-15 | Autobia | Irurtzun | Leitza | 27,20 km |
| A-68 | Autobia | Cortes | Castejon | 32,44 km |
| N-121-A | Errepidea | Arre | Endarlatsa | 50,77 km |

## Erreferentziak

* ↑ (Gaztelaniaz) Gutierrez, Natxo. (2020). Bidesariak dituzten bideen enpresa kudeatzailea Nafarbide izango da, eta Arakilen egongo da. Diario de Navarra, 27 or..
* ↑ (Gaztelaniaz) navarra.com. «Nafarroako bideetako bidesariak justifikatzeko, kamioien % 90 kanpokoak dira» navarra.com (Noiz kontsultatua: 2020-11-07).

## Ikus, gainera

* Bidegi
* Interbiak
* Audenasa

## Kanpo estekak

* Nafarroako Gobernuko webgune ofiziala
* Datuak: Q101244854
# Nafar kasta

Nafar kastako azienda, Nafarroa Garaian aurkitu daitekeen bertako Bos taurus arraza bat da. Abelgorri mota hau, zezenketarako zein haragitarako erabiltzen da. Behi suharrak dira, eta zantzu guztien arabera arrazak, gainontzeko Pirinioen inguruko beste abelgorrien antzera, betizuetan dauka jatorria. Aldi berean beraien lehendabiziko arbasoak Bos brachyceros eta uro bera izan ziren.
Nafar kastako azienda bereziki Nafarroako hegoaldean aurki daiteke, baina baita Lizarraldean ere.

## Arrazaren historia

Ebro ibar aldeko abeltzainek betizuak erabili omen zituzten Nafar kastako behi suharrak sortzeko. Behi mota honen aurreneko berriak Nafarroako Erriberan XIV. mendekoak dira. Haren ondorioz zezenketarako nafar zezenek ez zuten zer ikusi handirik zezenketarako erabiltzen diren beste arrazekin. Nafar kastako zezenek eta behi suharrek ospe handia eskuratu zuten zezenketan XVIII. eta XIX. mendetan, baina aurreneko aipamenak XIV. mendekoak dira. Abere mota hauen zezen famatuenak Karrikiri ospetsuak izan omen ziren.
Ezagutzen den arrazaren aurreneko hazlearen izena Tuterako Joan Gris zan zen. Agiri zaharretan agertzen da nola 1338. urtean zezenak saldu zizkiola Iruñeako hiriari.
Nafarroako zezentxoak Ebro ibarraren inguruan zabaltzen ziren gehien bat. Abere txiki eta bizkorrak ziren eta gaztain-kolorekoa, gorri-beltza, mertxika-kolorekoa edo gorri bizia zuten azalera.
XIX. mendeko amaiera arte, orduan hasi baitziren heltzen kanpotik beste behi arrazak, Nafarroan zeuden abelgorri guztiak "Behi gorriak" ziren, nafar-aragoieraz Vacas royas deitzen zituzten.

## Arrazaren hedapena

Arraza bereziki Nafarroaren hego-ekialdean hedatzen da, hau izanik bere jatorrizko gunea. Arguedas, Kaparroso, Buñuel, Santakara, Corella eta abar. Egun mendebaldeko zenbait gunetara heldu da; Lizarra eta Funesen kasu. Hala ere Euskal Herriko beste zenbait herrialdetan zein Errioxan, Aragoian eta baita Valentzian ere aurkitu daiteke arraza.

## Bibliografia

* "Euskal Herriko betizuak. Europako azken basa-behiak", Saturnino Napal Lekunberri y Alberto Pérez de Muniain Ortigosa, Argitaletxea Bizkaiko aldundia, 2006. ISBN 84-7752-409-2

## Erreferentziak

* ↑ "Euskal Herriko betizuak. Europako azken basa-behiak", Saturnino Napal Lekunberri y Alberto Pérez de Muniain Ortigosa, Argitaletxea Bizkaiko aldundia, 2006. ISBN 84-7752-409-2
* ↑ (Gaztelaniaz) Asociacion Cultural la cabaña brava. Betizuen eta Nafar kastaren arteko harremana.

## Begira

* Behigorri, behiak euskal mitologian sakontzeko.

## Kanpo estekak

* (Gaztelaniaz) Espainar Estatuaren bertako etxeko abereen gida
* (Gaztelaniaz) Asociacion Cultural la cabaña brava. Betizuen eta Nafar kastaren arteko harremana.
* Datuak: Q98053458
* Multimedia: Nafar kasta / Q98053458
# Nafarkorta

Nafarkorta mendia Araban dago, Amurrion. Gorbeiako mendilerroan dago kokatua eta 1014 metroko garaiera du.
Nafarkorta mendira igotzeko biderik nagusia Baranbiotik irteten da, Garraztatxu baseliza igaroz. Ziorragatik ere igo daiteke.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Nafarkorta (Mendikat)

## Kanpo estekak

* Nafakorta, http://www.euskal-herria.org/.
* Datuak: Q12264634
# Nafar subiranisten barkamena (1522-1524)

Nafar subiranisten barkamena Noaingo guduaren ondoren Karlos V.a enperadoreak eman zituen lau agindu izan ziren, Hondarribiko setioan irabazle ateratzeko eta Nafarroako buruzagi kapareak haren aldera erakartzeko, 1522ko maiatzetik 1524ko apirilera. Haien bitartez, enperadoreak barkamen partzialak eta azken orokor bat eskaini zizkien Nafarroako Erresumaren burujabetza babestu zuten etsaiei. Barkamen horiek 1512-1529ko Nafarroako konkista gerraren azkenetan gertatu ziren, eta Henrike II.a erregeari leial lotu zitzaizkion eliteak (legitimistak) neutralizatu eta otzantzea izan zuen helburu, horiek espainiar ordena berrian integratuz.
Hiru agindu horietako lehena 1522ko maiatzaren 10ean eman zuen enperadoreak. Bigarrena, lehena bezala, barkamen partziala izan zen, agaramontarrak gehienak, baina horretatik nafar eliteetako talde nabarmen salbuetsi zuen, tartean zirela Frantses Xabierkoaren bi anaia eta gutxienez zortzi senitarteko. Barkamen hori 1523ko abenduaren 15ean eman zen, nafar subiranistak men egitera zirikatzeko. Karlos V.ak barkamen zabalago bat eman zuen otsailaren 29 an. Azken barkamen orokorra, berriz, 1524ko apirilaren 29an eman zuen, Hondarribiko setioaren amaieran, bertako defendatzaileei ere barkamena eskainiz, tartean zela Petri III.a, Nafarroako mariskala, haren aita Gaztelako kartzelaldian hilda agertu eta bi urtera.
Martin Azpilkueta izan bide zen azken barkamenaren diseinatzaile intelektuala, Hondarribia defendatzen hainbat senitarteko izan zituena. Dekretu hori maiatzaren 3an eman zen Burgosen. Horretarako, hura onartzea erabaki zuten nafarrak Burgosera aurkeztu behar izan ziren, barkamenaren onarpena ekitaldi batez gauzatzera. Maiatzaren 19an, Iruñeko katedralean beste ekitaldi bat egin zen barkamena onartzera Burgosera joan ez zirenekin, Juan Rena bikario nagusia eta Nafarroako erregeordea buru izan zituen bilkuran. Barkamenaren onarpenak eskatzen zuen Nafarroako gerraren errua onartzea eta enperadoreari men egitea.

## Ikus, gainera

* Nafarren sorgin ehiza (1525)
* Madrilgo Ituna (1526)
* Bloisko bakea

## Kanpo estekak

* Datuak: Q85967125
# Nafar zaldi

Nafar zaldia, (frantsesez: Navarin, Navarrois, Tarbais, Tarbésan edo Bigourdin deitua), Nafarroako zaldietan, seguraski nafar behokan edota pottokan, jatorria izan zuen eta egun desagertutako zaldi arraza bat izan zen.
Nafar zaldiak beraien ezaugarri zein tamainagatik, zaldi tamaina duten arrazen sailkapen taldean sartzen ziren.
Bertako zaldi hauek kanpoko hainbat zaldi arrazekin, bereziki arabiar zaldiekin, gurutzatu zituzten mendetan arraza osatzen joateko. Arrazaren hedapena gehienbat Okzitaniako hego mendebaldea izan zen, Pirinioetako mendilerro azpiko ordeketan, Nafarroako Erresumaren Pirinioz iparraldeko lurretan barne. Hala ere arrazaren jatorria, Bearnon eta Nafarroa Beheran zein Bigorran kokatzen da.
Arraza ospe handiko zela zaldia izan zen Erdi Aroan eta Pizkundean. Baita XVIII. mendean ere. Zaldi txiki, gogor eta zaildu hau, bizi eta liraina, zaditeria arinerako oso erabilia izan zen. Gerra zaldi moduan ospetsu bilakatu zen Frantses armadaren aldetik. Era berean zaldi hauek zaldiketa klasikorako estimatuak izan dira esanekoak eta dotoreak zirelako.
Napoleon Bonaparteren armadak erruz erabiliako zaldiak izan ziren, eta orduan hasi ziren gurutzaketa masiboak lehen arabiar zaldiekin eta gero, 1833.en urtetik aurrera arraza garbiko ingeles zaldiekin abere hauen tamaina "hobetzeko". Soikik zalditeriaren beharrei begira eta arraza mantentzeko inolako asmorik gabe.
Gauzak horrela nafar zaldia izaeraz eta itxuraz aldatzen joan zen. Bereziki Tarbako zalditegien bultzadaz egin ziren aldaketa hauek berriro arabiar zaldiak zein ingeles zaldiak erabiliz zooteknia egitasmo zehatz bat jarraituz. Egitasmoa 1852. urtean amaitutzat eman zuten.
Era horretan nafar zaldiaren arraza apurka desagertuz joan zen XIX. mendean zehar. Azken finean, gurutzaketak arraza erabat eraldatzen joan ziren eta 1850. urtea arrazaren amaieratzat har daiteke. Orduan Tarbako zalditegiko abereak arraza garbiko ingeles zaldiek erabat ordeztu zituzten.

## Arrazaren historia

Nafar zaldia Tarbako ordekaren produktu naturala dela esan da. Bere jatorria, zalantzarik gabe, Nafarroan kokatzen da. Bere ezaugarri on eta txarrak bertako eguraldi eta inguru naturaletik atera ziren. Baita bere jatorrian dauden zaldi arrazengatik. Bertakoak (Nafar behoka eta pottokak) zein arabiar zaldiak.

## Zaldia Euskal kulturan

Bertako zaldiek eragin handia izan dute Euskal Herriko kulturan. Labar artetik hasita, irudigintzan edo mitologian.
* Zaldia euskal mitologian
* Zaldiko
* Zamalzain
* Zaldi proba
* Zaldiko (Lantzeko inauteria)
* Zaldiko-maldiko
* Ekain (leizea)

## Erreferentziak

* 1 2 https://web.archive.org/web/20090131210057/http://anaa.fr/angloarabe.php5?page=origine
* ↑ Sanson 1867, p. 136

## Ikus, gainera

* Euskal Herriko bertako zaldi eta asto arrazak

## Kanpo estekak

* Datuak: Q2962973
* Multimedia: Cheval navarrin / Q2962973
# Nafarreria

Nafarreria hitzak esanahi ezberdinak izan ditzake:
* Nafarreria edo baztanga, gaixotasun bat da.
* Nabarreria Erdi Aroan Iruñeko Katedralaren inguruan sortutako auzoa da, batzuetan Nafarreria idazkerarekin ageri dena.

## Ikus, gainera

* Astanafarreria edo barizela
# Nafarroa

Nafarroa, gaur egun, Nafarroa Beherea eta Nafarroa Garaia barne hartzen dituen lurraldearen toponimoa da; eta Nafarroako herritarrei nafar deritze. Nafarroa izenak beste adiera hauek ere baditu:
* Nafarroako Erresuma: IX. eta XVII. mendeen artean izan zen erresuma. Hango herritarrei nafar deritze.
* Nafarroako Foru Erkidegoa: Espainiako autonomia erkidegoa. Hango herritarrei nafar edo Hegoaldeko nafar deritze.
* Nafarroa Garaia: Euskal Herriko lurraldea, administratiboki gaur egun Nafarroako Foru Erkidegoa dena. Hango herritarrei nafar edo Hegoaldeko nafar deritze.
* Nafarroa Beherea: Euskal Herriko lurraldea, administratiboki gaur egun Pirinio Atlantikoak departamenduaren zati dena. Hango herritarrei nafar edo Iparraldeko nafar deritze.
# Nafarroa, hitza dantzan

Nafarroa, hitza dantzan Nafarroako Bertsozale Elkarteak eta Gor Diskakek 2001ean argitaratutako musika diskoa da. Bertan, 17 bertsolari nafarrek egindako letrei beste horrenbeste musika taldek doinua ematen zizkieten.

## Kantu zerrenda

* Estitxu Arozena / Barricada - Graziana Barrenetxekoa
* Aritz Saragueta / Berri Txarrak - Bizitzaren Iturria
* Nerea Bruño / Berserk - Herri Okupatuak
* Xabier Terreros / Buitraker - Bide berriak
* Ekintza Landa / Dank - Emakume izan nahiean
* Joxema Leitza / Dikers - Plaza Zahar, berri-plaza
* Julen Zelaieta / Hemendik At! - Gaba zurekin
* Bittor Elizagoien / Itturri - Mariano Izeta
* Iñigo Ibarra / Leihotikan - Kamile Hartza
* Xabier Legarreta / Maider Ansa - Altxor Bahitua
* Oskar Estanga / Marea - Eutsi goiari
* Iñigo Olaetxea / Petti - Isiltasuna ohiuka
* Joxe Juan Zubieta / Skalariak - Arazoak arazo
* Pello Goikoetxea / Tijuana In Blue - Altzairuzko hesiak
* Ekhiñe Etxepeteleku / Tximeleta - Euskalkiak eta Euskara
* Mikel Altzuart / Ufestuek - Bidesendei bai!!
* Manolo Arozena / Ziorek - Gure patxarana

## Kanpo estekak

* Datuak: Q12264637
# Népouita

Népouita silikato motako minerala da eta serpentina subtaldearen kidea da.

## Ezaugarriak

Népouita silikato mineralaren formula kimikoa hau da: ${\ce {(Ni,Mg)3(Si2O5)(OH)4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.
Nikel guztia magnesioagatik aldatuta duen mineral espezieari lizardita izena ematen zaio.

## Erreferentziak

* 1 2 (Ingelesez) «Népouite: Mineral information, data and localities.» www.mindat.org (Noiz kontsultatua: 12-05-2019).
# Néraceko barrutia

Néraceko barrutia Lot eta Garona departamenduaren barruan dagoen Frantziako barruti bat da. 36.981 biztanle ditu 14 kilometro koadrotan. Guztira 58 udalerri ditu. Bere hiriburua Nérac da.

## Kanpo estekak

* Datuak: Q701995
* Multimedia: Category:Arrondissement Nérac / Q701995
# Nazi-Bugash

Nazi Bugash Babilonia, Itsasoko Herrialdea, Akad eta Khanako erregea izan zen. Ziuraski, kasitar errege etxeko printze bat zen, baina bigarren mailako adar batetakoa. Gortetar batek tronuan bere aurrekoa izan zen Kharakardash hil zuen, honen jatorri asiriarren ondorioz, eta Nazi Bugash errege izendatua izan zen.
Bere erregealdia laburra izan zen. Ashur-uballit I.a Asiriakoa, erahildakoaren aitona amaren aldetik, armada batekin aurkeztu zen Babilonian, hiria hartu eta erregea tronutik kendu zuen, tronuan, Kharakardashen anaia zen Kurigalzu II.a jarriz (anaia bai, baina, ziuraski, beste ama batena, hau da, ez zela errege asiriarraren biloba), oraindik adin txikikoa zena.
# Nazinon

Nazinon edo Volta Gorria erdialdeko Afrikako ibaia da, Voltara isurtzen den ibaiadar handia. Bere 320 kilometroko ibilbide osoa Burkina Faso eta Ghanan zehar egiten du. Uagadugutik gertu sortua, Volta Zurira isurtzen ditu urak.

## Erreferentziak

* ↑ (Ingelesez) Amisigo, Barnabas Akurigo. (2005). Modelling Riverflow in the Volta Basin of West Africa: A Data-driven Framework. Cuvilier, 27 or. ISBN 9783865377012..

## Kanpo estekak

* Datuak: Q2083328
* Multimedia: Volta Rouge / Q2083328
# Nazi-Maruttash

Nazi-Maruttash, Kurigalzu II.aren seme eta oinordeko izan zen Babilonia, Akad, Itsasoko Herrialdea eta Khanako errege bezala. K.a. XIV. mendearen amaiera eta K.a. XIII. mendearen hasiera artean hedatu zen bere erregealdia.
Asiriaren aurka borrokatu zuen; Namri herrialdea inbaditu zuen (Nippurretik ekialdera eta Elametik iparraldera, asiriar eragina zuen gunean), baina Adad-nirari I.a erregeak garaitu zuen, bere kanpamendua eta zutoihalak harrapatu eta kontserbatu den muga hitzarmen bat inposatuz. Hitzarmenean, muga horiek oso argi xehatzen dira, eta estela eta seinale jartzeen bidez osatua izan zen.
Bere oinordekoa, Kadashman-Turgu izan zen, beharbada, bere semea zena.
* Datuak: Q722291
* Multimedia: Nazi-Maruttash / Q722291
# Nazcako plaka

Nazcako plaka ozeanoko plaka tektoniko bat da. Ozeano Barearen ekialdean dago, Hego Amerikako mendebaldeko kostaldearen ondoan. Peruko Nazca eskualdetik datorkio izena.
Plakaren ekialdeko ertza, Hego Amerikar Plakapeko subdukzio gune batean dago, honek, Andeak eta Peru-Txileko fosa sorrarazi dituelarik.
Nazca Plakaren hegoaldeko ertza, banatzailea da Antartikako plakarekiko, mendebaldekoa Pazifikoko plakarekiko bezala eta iparraldekoa Cocosko plakarekiko bezala.
Hiru mikroplaka daude, zehazki, plaken arteko elkarguneetan. Galapagoetakoa Nazcako, Pazifikoko eta Cocosko plaken arteko elkargunean dago; Juan Fernandez plaka, Pazifikoko, Antartikako eta Nazcako plaken artean; eta Pazko uhartekoa, Nazcako eta Pazifikoko plaken arteko elkargunean, Juan Fernandez plaka baino iparralderago.
Hego Amerikako kostan dagoen subdukzio guneak, inguru hori biziki sismiko eta bolkanikoa izatea eragin du. Nabarmendu beharrekoa da Valdiviako 1960ko lurrikara, Richter eskalan, 9,5eko magnitudea gainditu zuena, gizateriaren historian erregistratutako indartsuena.

## Kanpo estekak

* Datuak: Q538867
* Multimedia: Nazca tectonic plate / Q538867
# Ogonori

Ogonori, ogo edo itsasoko goroldioa, jangarria den alga mota bat da, Japonia, Hego-ekialdeko Asia, Hawaii eta Karibeko kostaldetan zehar kontsumitzen dena. Normalean hotzean jaten da ogonori, eta agar lodatzaile iturria da.

## Erabilera

Gracilaria algaren potentziala azterketa subjektu gisa oraindik ez da aztertua izan .
Hawaii uhartedian Poke arrain-entsaladarekin batera jan ohi da.

## Erreferentziak

* ↑ Teo, S., Ho, C., Teoh, S., Lee, W., Tee, J., Rahim, R. A. eta Phang, S. 2007 Azterketa adierazi sekuentzia tags bat agarophyte, Gracilaria changii (Gracilariales, Rhodophyta).

## Kanpo estekak

* Datuak: Q15123386
# Ogoy uhartea

Ogoy uhartea (errusieraz: Ого́й; buriaterazko Уhагγй - ur barik- ekarria) (Errusia) Baikal aintzirako Maloe More aldeko uharterik handiena da. Uharteak ez du biztanlerik.

## Kanpo estekak

* Datuak: Q21044936
* Multimedia: Ogoy Island / Q21044936
# Ognéville

Ognéville Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 128 biztanle zituen.

## Demografia
### Biztanleria

2007an Ognéville udalerrian erroldatutako biztanleak 128 ziren. Familiak 48 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 47 familiaren etxebizitza nagusia ziren, 3 bigarren erresidentzia ziren eta 1 hutsik zegoen. 50 etxeak ziren eta 1apartamentu bat zen. 47 etxebizitza nagusietatik 43 bere jabearen bizilekua ziren, 2 alokairuan okupaturik zeuden eta 2 doan lagata zeuden; 1ek hiru gela zituen, 14 etxek lau zituzten eta 33 etxek bost zituzten. 34 etxek euren parking plaza propioa zuten azpian. 18 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Ognéville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 8 |
| 4 | 70-74 | 0 |
| 8 | 65-69 | 0 |
| 0 | 60-64 | 8 |
| 8 | 55-59 | 8 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 8 | 35-39 | 4 |
| 8 | 30-34 | 4 |
| 4 | 25-29 | 8 |
| 4 | 20-24 | 0 |
| 0 | 15-19 | 0 |
| 8 | 10-14 | 0 |
| 8 | 5-9 | 0 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 72 ziren, horien artean 50 aktiboak ziren eta 22 inaktiboak ziren. 50 pertsona aktiboetatik 48 lanean zeuden (29 gizon eta 19 emakume) eta 2 langabezian zeuden (2 emakume eta 2 emakume). 22 pertsona inaktiboetatik 11 erretiraturik zeuden, 10 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 3 zerbitzu publikoak argiketaria ziren.
2000. urtean Ognéville udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q220731
* Multimedia: Ognéville / Q220731
# Ogooué

Ogooué edo Ogowe mendebaldeko Afrikako ibaia da. Kongoko Errepublikan, Ntalé mendietan, jaioa bere arro gehiena Gabonen dago, herrialdeko ibai nagusia izanik.
1.200 km-ko luzera du eta bere ertzetan oihana da nagusi. Loanda, Lambaréné, Ndjole, Booué, Kankan, Ndoro, Lastoursville, Moanda eta Franceville hiriak zeharkatzen ditu.

## Ibaiadarrak

* Mpassa, eskuinaldetik
* Lebombi, ezkerraldetik
* Lekoni, eskuinaldetik
* Leyou, ezkerraldetik
* Sébé, eskuinaldetik
* Lassio, eskuinaldetik
* Lolo, ezkerraldetik
* Dilo, eskuinaldetik
* Wagny, ezkerraldetik
* Ivindo, eskuinaldetik
* Offoue, ezkerraldetik
* Abanga, eskuinaldetik

## Kanpo estekak

* Datuak: Q750021
* Multimedia: Ogooué / Q750021
# Ogooué-Ivindo

Ogooué-Ivindo (euskaraz: «Ogooué Ivindo») Gabongo bederatzi probintzietako bat da. Bere hiriburua Makokou da. 63.293 biztanle zituen 2013an 46.075 km²-tan banatuta.

## Banaketa administratiboa

Ogooué-Ivindo lau departamentutan banaturik dago:
| Departamentua | Chef-lieu | Biztanleria (2013) |
| Ivindo | Makokou | 31 073 |
| Lopé | Booué | 12 382 |
| Zadié | Mékambo | 15 816 |
| Mvoung | Ovan | 4022 |

## Kanpo estekak

* Datuak: Q823822
* Multimedia: Ogooué-Ivindo Province / Q823822
# Ogooué-Lolo

Ogooué-Lolo (euskaraz: «Ogooué Lolo») Gabongo bederatzi probintzietako bat da. Bere hiriburua Koulamoutou da. 65.771 biztanle zituen 2013an 25.380 km²-tan banatuta.

## Banaketa administratiboa

Ogooué-Lolo lau departamentutan banaturik dago:
| Departamentua | Chef-lieu | Biztanleria (2013) |
| Lolo-Bouénguidi | Koulamoutou | 30 643 |
| Mulundu | Lastoursville | 27 750 |
| Lombo-Bouénguidi | Pana | 4635 |
| Offoué-Onoye | Iboundji | 2743 |

## Kanpo estekak

* Datuak: Q823762
* Multimedia: Ogooué-Lolo Province / Q823762
# Ogooué-Maritime

Ogooué-Maritime (euskaraz: «Itsas Ogooué») Gabongo bederatzi probintzietako bat da. Bere hiriburua Port-Gentil da. 157.562 biztanle zituen 2013an 22.890 km²-tan banatuta.

## Banaketa administratiboa

Ogooué-Maritime hiru departamentutan banaturik dago:
| Departamentua | Chef-lieu | Biztanleria (2013) |
| Bendjé | Port-Gentil | 140 747 |
| Ndougou | Gamba | 11 092 |
| Etimboué | Omboué | 5723 |

## Kanpo estekak

* Datuak: Q823751
* Multimedia: Ogooué-Maritime Province / Q823751
# NGC 5374

NGC 5374 galaxia bat da, Virgo konstelazioan. William Herschelek aurkitu zuen 1793ko maiatzaren 12an.

## Erreferentziak

* ↑ «NGC 5374» spider.seds.org (Noiz kontsultatua: 2019-12-28).
* ↑ «New General Catalog (NGC) 5374» cseligman.com (Noiz kontsultatua: 2019-12-27).

## Kanpo estekak

* NGC 5374 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q744949
* Multimedia: NGC 5374 / Q744949
UGC objektuak
# NGC 5378

NGC 5378 galaxia bat da, Canes Venatici konstelazioan. John Herschelek aurkitu zuen 1831ko martxoaren 11n.

## Erreferentziak

* ↑ «NGC 5378» spider.seds.org (Noiz kontsultatua: 2019-12-28).
* ↑ «New General Catalog (NGC) 5378» cseligman.com (Noiz kontsultatua: 2019-12-27).

## Kanpo estekak

* NGC 5378 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1119179
* Multimedia: NGC 5378 / Q1119179
UGC objektuak
# NGC 5370

NGC 5370 galaxia bat da, Hartz Handia konstelazioan. William Herschelek aurkitu zuen 1790eko martxoaren 19an.

## Erreferentziak

* ↑ «NGC 5370» spider.seds.org (Noiz kontsultatua: 2019-12-28).
* ↑ «New General Catalog (NGC) 5370» cseligman.com (Noiz kontsultatua: 2019-12-27).

## Kanpo estekak

* NGC 5370 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1119109
* Multimedia: NGC 5370 / Q1119109
UGC objektuak
# NGC 5380

NGC 5380 galaxia bat da, Canes Venatici konstelazioan. William Herschelek aurkitu zuen 1787ko maiatzaren 16an.

## Erreferentziak

* ↑ «NGC 5380» spider.seds.org (Noiz kontsultatua: 2019-12-28).
* ↑ «New General Catalog (NGC) 5380» cseligman.com (Noiz kontsultatua: 2019-12-27).

## Kanpo estekak

* NGC 5380 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1119201
* Multimedia: NGC 5380 / Q1119201
UGC objektuak
# NGC 5373

NGC 5373 galaxia bat da, Virgo konstelazioan. Albert Marthek aurkitu zuen 1864ko maiatzaren 8an.

## Erreferentziak

* ↑ «NGC 5373» spider.seds.org (Noiz kontsultatua: 2019-12-28).
* ↑ «New General Catalog (NGC) 5373» cseligman.com (Noiz kontsultatua: 2019-12-27).

## Kanpo estekak

* NGC 5373 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1119137
* Multimedia: NGC 5373 / Q1119137